ΘΕΜΑ 2
2.1 Να γράψετε στο φύλλο απαντήσεων το γράμμα α, β, γ, δ, ε καθεμιάς από τις παρακάτω προτάσεις και δίπλα έναν από τους αριθμούς 1 έως 10 που αντιστοιχεί στη λέξη, η οποία συμπληρώνει σωστά την πρόταση. Σημειώνεται ότι πέντε (5) από τις παρακάτω λέξεις θα περισσέψουν.
1. φυσιολογίας, 2. βάρος, 3. ποιοτικότερου, 4. χονδροειδή, 5. φυσική, 6. συμπυκνωμένη, 7. κόστος, 8. επιστήμη, 9. φθηνότερου, 10. μορφολογίας.
Η διατροφή των ζώων (χερσαίων αγροτικών ζώων και εκτρεφόμενων υδρόβιων οργανισμών) είναι η (α)…………………….... η οποία συνδυάζει τις γνώσεις της (β)….................... των ζώων και των ιδιοτήτων των διάφορων ζωοτροφών, με σκοπό την παρασκευή και χορήγηση στο ζώο της τροφής εκείνης, που θα το διατηρεί στην καλύτερη δυνατή (γ)……………………… κατάσταση και θα του επιτρέπει την παραγωγή περισσότερου και (δ)…………………………. ζωικού προϊόντος (κρέας, γάλα, αυγά, κτλ.) με το μικρότερο δυνατό (ε)………………….
Μονάδες 15

2.2 Να γράψετε τον αριθμό καθεμίας από τις παρακάτω προτάσεις και, δίπλα στον αριθμό, το γράμμα που αντιστοιχεί στη σωστή απάντηση.
2.2.1 Στόχος της διατροφής είναι:
α. να μην πεινάσουμε
β. να υπάρχει καθημερινά τροφή
γ. η κάλυψη των διατροφικών απαιτήσεων
Μονάδες 5
2.2.2 Η αύξηση των διατροφικών απαιτήσεων των ανθρώπων προκλήθηκε από:
α. τη βελτίωση των καλλιεργούμενων φυτών
β. τη βελτίωση των εκτρεφόμενων ζώων
γ. το συνεχή αυξανόμενο πληθυσμό των ανθρώπων
δ. κανένα από τα παραπάνω
Μονάδες 5




